Inglés antigo

O **inglés antigo** ou **anglosaxón**, (*Ænglisc* na propia lingua) é unha forma temperá da lingua inglesa que se falaba en boa parte do que hoxe é Inglaterra entre os anos 425 e 1125 aproximadamente. Era unha lingua flexiva con moita liberdade na orde das palabras, ao contrario do inglés actual. Gardaba unha grande semellanza con outras linguas xermánicas, especialmente co frisón antigo e o saxón antigo, porque aínda non recibira a influencia do francés que a partir do século XII provocaría o cambio do inglés antigo ao medio. Cos normandos no poder, o inglés antigo perdeu o prestixio que tivo anteriormente, o que provocou que se desmembrara en multitude de dialectos, dialectos coñecidos co nome de inglés medio.

O alfabeto do inglés antigo aínda utilizaba algúns símbolos rúnicos, aínda que a maior parte dos seus caracteres procedían do alfabeto latino. Quedan fragmentos da literatura en anglosaxón, que tiveron grande importancia na reconstrución deste idioma. A obra literaria máis importante en lingua anglosaxoa que chegou aos nosos días é o "Beowulf", poema épico que conta as aventuras dese heroe e que reúne el mesmo preto do 10% de toda a literatura anglosaxoa coñecida. Un dos maiores especialistas do século XX neste idioma foi o afamado escritor J. R. R. Tolkien.

## Desenvolvemento 
Durante os aproximadamente 700 anos comprendidos neste período, dende as migracións anglosaxoas que deron lugar ao nacemento de Inglaterra no século V, ata algún tempo despois da conquista normanda de 1066, cando sufriu unha importante transición, a lingua asimilou algúns aspectos daqueles cos que entrou en contacto, como as linguas célticas e os dous dialectos do nórdico antigo falados polos viquingos, os cales dominaban grandes extensións de terra no norte e leste de Inglaterra, coñecidas como Danelaw.

## Exemplos 
### O Noso Pai 
Este texto do Noso Pai preséntase na forma estandarizada do dialecto saxón occidental. Inclúese unha versión en inglés moderno (datada no 1928 e recollida no Libro de Oración Común) para facilitar a súa comparación.

### Carta de Canuto 
Este documento é unha proclamación do rei Canuto o Grande ao seu earl Thorkell o Alto e ao pobo inglés escrita en 1020. Ao ser prosa, representa mellor que o exemplo anterior a estrutura normal do inglés antigo.

## Véxase tamén 
### Outros artigos 
* Wikipedia en anglosaxón
* Literatura anglosaxoa
*Beowulf

### Bibliografía 
* Peter S. Baker, *Introduction to Old English*, Oxford 2003, ISBN 0-631-23454-3.
* A. Campbell, *Old English Grammar*, Oxford 1959.
* Fausto Cercignani, *The Development of */k/ and */sk/ in Old English*, Journal of English and Germanic Philology 82 (1983), 313–323.
* J. R. Clark Hall e H. D. Merritt, *A Concise Anglo-Saxon Dictionary*, Cambridge 1969.
* Charles F. Hockett, *The stressed syllabics of Old English*, Language 35 (1959), 575–597.
* Otto Jespersen, *A Modern English Grammar on Historical Principles*, Copenhagen 1909–1949.
* Sherman M. Kuhn, *On the Syllabic Phonemes of Old English*, Language 37 (1961), 522–538.
* Roger Lass, *Old English: A historical linguistic companion*, Cambridge 1994, ISBN 0-521-43087-9.
* Bruce Mitchell e Fred C. Robinson, *A Guide to Old English*, Oxford 2001, ISBN 0-631-22636-2.